**Szitakötő 69. szám Z. Karvalics László: Odatalálni: földön, vízen, levegőben**

**Összeállította: Mgr. Nagy Gabriella Tantárgy: Magyar nyelv/biológia**

**Évfolyam: 7.**

**Interaktív szövegfeldolgozás, hallás utáni szövegértelmezés**

A diákok kipróbálhatják, milyen volt a tájékozódás a múltban, vagy akár a jelenkori törzsek esetében, modern navigációs eszközök és internet nélkül.

Készítünk egy *négyzethálós térképet***,** a diákok feladata az lesz, hogy a tanár instrukciói alapján, az égtájak ismeretének felhasználásával megtalálják a *vízlelőhelyet.* A térképen szimbólumok szerepelnek, ha sikeresen tájékozódnak, a helyes szimbólum elvezeti őket a vízhez. *(A térképhez tartozó utasítások individuálisak az adott iskola, terület elhelyezkedését, támpontjait illetően.)*

Térkép:

 1. Ha észak felé szeretnéd megkezdeni az utad, akkor fordulj az iskola tornaterme felé. Majd lépj 3-at!

2. Ha helyesen léptél, akkor a karika jelzésen vagy. Lépj kelet felé kettőt.

3. Jó helyen jársz, ha a fa jelzést látod. Már nem vagy messze az ivóvíztől.

4. Haladj délre 3 lépést. Helyes lépés esetén egy levelet találtok. Keressétek meg ezt a szimbólumot az osztályban, ott lesz az ivóvíz és a következő feladat is:

*Ügyesen megoldottátok a feladatot! Szomjan, már biztosan nem maradtok. Valami ételt gyűjtenetek és vadásznotok is kellene. A székek alján találtok felragasztva kártyákat különböző információkkal. A tanári asztalon lesznek képek. Mindegyikhez keressétek meg a hozzátartozó leírást! Jó gyűjtögetést és vadászatot! Üdvözlettel, a törzsfőnök.*

Már a fent említett üzenetből is kiderül, hogy a következő *élelemszerző feladat* során elrejtünk az osztályban gyógynövények, gyümölcsök és élőlények definíciójával, leírásával ellátott kártyákat. A hozzájuk tartozó képek nyomtatott formában vannak elkészítve. A törzs tagjainak 10 percük van megkeresni a megfelelő képhez tartozó leírást, hiszen már későre jár.

Végezetül, *hallás utáni szövegértés* következik. A tanár hangosan olvassa a szöveget, majd a diákok a *kahoot aplikáció* segítségével, kvíz formájában, hallás után próbálják megválaszolni a kérdéseket.